በቅርቡ ታጣቂ ቡድኖች ያደረሱት ጉዳት  አገሪቱን የማተራመስ  እቅድ አካል ነው፤ መንግስት ኮሙኒኬሽን
አዲስ አበባ፤ ጥር 17/2008 (ዋኢማ) – በቅርቡ ታጠቂ ቡድኖች በምዕራብ አሩሲ ያደረሱት ጥቃት የህዝብን የመልካም አስተዳደር ጥያቄን ሽፋን በማድረግ አገሪቱን ለማተራመስ የተነሱበት ዓላማ ግማድ መሆኑን መንግስት ኮሙኒኬሽን ገለጸ። ሚኒስተሩ አቶ ጌታቸው ረዳ በተለይ ለዋልታ ኢንፎርሜሽን ማዕከል እንዳስስታወቁት መንግስት በእነዚህ ከአንድ መንደር ወደ ሌላ መንደር እየተዘዋወሩ በህዝብ ህይወትና ንብረት ጉዳት ያደረሱ የወንጀል ድርጊት ፈጻሚዎች ላይ እርምጃ ይወስዳል። ታጣቂ ቡድኑ የመንግስት ንበረት፣ የግል ኢንቬስተሮች ሃብትና የህዝብ መገልገያ ማህበራዊ ተቋማትን የዘረፉና ያወደሙ በመሆኑ ህብረተሰቡ መንግስት ሰላምና መረጋጋትን የማስፈንና ህግን የማስከበር ተግባሩ እንዲወጣ ሕብረተሰቡ መጠየቁንም አስታውሰዋል። እንደዚህ ዓይነቱ ተግብር ከህዝቡ ማህበራዊና ባህላዊ  ተቻችሎ በጋራ የመኖርን  ሂደት የሚጻረር እንደሆነም ገልጸዋል። ከህዝብ የተነሳን የመልካም አስተዳደርና የፍትህ መጓደል መንግስት በየደረጃው ለመፍታት የሚያስችለውን  ችግሮቹን ነቅሶ ማውጣቱን የገለጹት ሚኒስትሩ መንግስት መልካም አስተዳደር ጋር በተያያዘ ሃላፊነታቸውን ባግባቡ ባልተጠቀሙ በሞቶዎች በሚቆጠሩ አመራሮች  ላይ አስፈላጊውን እርምጃ መወሰዱን ጠቁመዋል። አቶ ጌታቸው አያይዘውም በማንኛውም ደረጃ ለህዝብ አገልግሎት መስጠት ያለበት አካል በተገቢው መንገድ መስጠት አለመቻሉን ሲረጋገጥ አስፈላጊውን እርምጃ የሚወሰድ መሆኑን ገልጸው ከዚህ ሂደት ነጻ የሚወጣ ማንም አካል እንደሌለ ተናግረዋል። ሚኒስትሩ አያይዘውም ለመልካም አስተዳደር መረጋገጥና መጎልበት በዋናነት የህዝቡ ተሳትፎ አስፈላጊ በመሆኑ ህዝቡ ከመንግስት ጋር በመቀናጀት ሊረባረብ እንደሚገባ ተናግረዋል።